Forskningsleder Steinar Krokstad tror det har blitt ut å røyke. Foto: Kyrre Lien / NTB scanpix

Nesten ingen tenåringer røyker

Andelen daglige røykere i alderen 13–19 år har falt fra 11 prosent til 0,4 prosent på ti år, ifølge foreløpige tall fra Helseundersøkelsen i Nord-Trøndelag.

marius.helge.larsen@ntb.no

25. september 2018

Artikkelen er over to år gammel

Helseundersøkelsen i Nord-Trøndelag (HUNT) er Norges største samling av helseopplysninger om en befolkning, ifølge P4. Undersøkelsen viser utviklingen mellom 2007 og 2017.

les også De unge og urbane er i flertall blant festrøykerne

– Tallene tyder på at politikken med økt pris og mindre tilgjengelighet samt lovgivningen som har gjort det forbudt å røyke på offentlige steder, i stor grad har påvirket normer og holdninger i befolkningen, sier forskningsleder Steinar Krokstad til radiokanalen.

les også Norsk studie gir svar: Hvor farlig er egentlig festrøyking?

I samme periode har andelen dagligrøykere i hele befolkningen falt fra 22 prosent til 11 prosent, ifølge tall fra Statistisk sentralbyrå.

– Da jeg var ung, var det tøft og kult å røyke, men nå tror jeg røyking rett og slett er ut, sier forskningslederen.

Publisert: 25.09.18 kl. 07:52